《峰顶院》
宋代·陈舜俞

自怜随分有仙踪，曾宿金庭第九重。
谁谓谪官真俗吏，还登庐阜最高峰。
坐头平揖千岩月，枕底微闻二寺钟。
归去林泉缘更熟，定应春梦却过从。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。